Ugie-skoolhoof se vrou sterf in aanval | Maroela Media
Ugie-skoolhoof se vrou sterf in aanval
10 Junie 2012
Die skoolhoof van Hoërskool Ugie, Chris Gouws, en sy vrou Lienie, is gisteraand in hul huis aangeval.
Volgens kaptein Ursula Roeloffs, woordvoerder van die polisie, het die aanval Sondagoggend omstreeks 01:45 by hul huis in Pleinstraat, Ugie in die Oos-Kaap, plaasgevind. Die polisie vermoed dat ten minste twee aanvallers by die agterdeur ingebreek het en meneer en mevrou Gouws van die geluide wakker geword het. Hulle is beide met messe aangeval. Mev. Gouws is glo twee keer met ‘n mes gesteek en sy het aan haar beserings beswyk. Mnr Gouws is na die Maclear-hospitaal geneem.
Kaptein Roeloffs sê die honde-eenheid is ook ontbied. Sy sê dit blyk nie of enigiets uit die huis gesteel is nie, en niemand is nog in verband met die voorval in hegtenis geneem nie. Die ondersoek duur voort.
Vier sterf in Jhb-botsing
Oupa verkrag glo 6-jarige kleinkind
dawie loots · 6 jaar gelede
nog n onodige moord wat niks van sal kom nie
Rina Kolver · 6 jaar gelede
Isabel du Plessis · 6 jaar gelede
Innige simpatie met dood vab Lienie. Ek en Chris het saam skoolgehou op Ugie.
Hulle het net goed aan ander gedoen- waarom die sinnelose daad!
Alle simpatie en meegevoel aan mnr. Chris Gouws en ander geliefdes naby verwant. Mag ons Hemelse Vader julle vertroos deur die rykkdom van SY genade.
Nog ‘n druppel bloed, nog ‘n kruis in die grond, nog ‘n ‘n traan nog ‘n jammerlike uitroep van waarom…..mag al ons waaroms eendag in daaroms omskep word…….